Diari Oficial de la Generalitat Valenciana


Sumari del DOGV 1937, del 05-01-1993 (1993/826802)

ORDRE de 28 de desembre de 1992, de la Conselleria d'Obres Públiques, Urbanisme i Transports, que eleva les tarifes dels serveis de transport públic de viatgers en automòbils de turisme, de l'àrea de Prestació Conjunta de València.
---------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/12/28/(3)/dof/vci/html**

### Dades del document

Número de DOGV
:   1937

Data del DOGV
:   05-01-1993

Secció del DOGV
:   DISPOSICIONS GENERALS

Número del document
:   1993/826802


Data del document
:   28-12-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 28 de desembre de 1992, de la Conselleria d'Obres Públiques, Urbanisme i Transports, que eleva les tarifes dels serveis de transport públic de viatgers en automòbils de turisme, de l'Area de Prestació Conjunta de València.  
Una Ordre de 29 d'abril de 1986, d'aquesta conselleria, va establir el règim de tarifes i les condicions d'aplicació dels serveis de transport públic de viatgers en automòbils de turisme de l?Area de Prestació Conjunta de València.  
Posteriorment, les tarifes que en l'esmentada ordre s'havien fixat van ser actualitzades successivament mitjançant les oportunes ordres d'aquesta conselleria.  
Atès l'increment produït en els costos d'explotació dels serveis de transport públic de viatgers en automòbils de turisme i continuant amb la política tarifària d'adequació progressiva de les tarifes als costos i als ingressos reals d'aquests, evitant, així mateix, la distorsió entre l'oferta i la demanda, s'ha estimat convenient autoritzar una actualització de les actuals tarifes de l?Area de Prestació Conjunta de València a l'estructura de costos d'avui.  
Per tot això, a la vista de les propostes realitzades pel mateix sector, i després de l'informe favorable de la Comissió de Preus de la Generalitat Valenciana adoptat en la sessió de 23 de desembre de 1992, i fent ús de les atribucions que em confereixen el Decret 65/1991, de 15 d'abril del Consell de la Generalitat Valenciana, i l'article 35.e) de la Llei de Govern Valencià:  
ORDENE  
Article primer  
Els serveis de transport públic de viatgers en automòbils de turisme de l?Area de Prestació Conjunta de València, es regiran en els serveis que es realitzen o transcórreguen en el seu àmbit territorial, independentment del seu origen o destinació, per les següents tarifes, IVA inclòs:  
Baixada de bandera 130 PTA  
Tarifa 1  
Preu per km recorregut 68 PTA  
Preu per hora d?espera 1.410 PTA  
Tarifa 2  
Preu per km recorregut 92 PTA  
Preu per hora d?espera 1.565 PTA  
Tarifa 3  
Preu per km recorregut 94 PTA  
Preu per hora d?espera 1.790 PTA  
Suplement per serveis amb origen  
a l'aeroport de Manises 275 PTA  
Article segon  
Els dissabtes, dies festius i hores nocturnes, entre les 22 hores i les 6 hores de l'endemà s'aplicarà la tarifa 2.a la zona A, i la tarifa 3.a la zona B.  
A l'efecte d'aplicació del que disposa aquest article tindran la consideració de festius a l'Area de Prestació Conjunta de València, els dies que com a tals haja declarat per a l'any 1990 per a la ciutat de València l'òrgan competent i també els dies 16, 17 i 18 de març.  
Article tercer  
Els conductors dels vehicles facilitaran als clients canvi fins a les 2.000 PTA.  
Si el canvi que s'ha de tornar és superior a 2.000 PTA, el conductor tindrà dret a continuar amb el taxímetre en marxa fins que se li proporcione l?import del servei o un bitllet de 2.OOO PTA.  
Article quart  
Tots els vehicles de l?Area de Prestació Conjunta de València, hauran de portar de forma visible per a l?usuari, un exemplar de les tarifes en vigor i les seues condicions d'aplicació.  
Article cinquè  
Les tarifes assenyalades en aquesta ordre, s'aplicaran segons les condicions establertes en l'Ordre de 29 d'abril de 1986, de la Conselleria d'Obres Públiques, Urbanisme i Transports, a excepció de les que aquesta ordre modifique.  
Article sisé  
Aquestes tarifes únicament es podran percebre quan estiguen introduïdes en el taxímetre. No es podrà cobrar en cap cas cap complement addicional de l?import que marque el taxímetre, tret, si escau, el suplement dels serveis amb origen a l'aeroport i l?excés d'equipatge.  
Article setè  
Si en els sis primers mesos de l'any 1992, la variació conjunta dels components de l'estructura de costos, assegurances, combustible i lubricants, absorbirà més del quatre per cent de l'increment que es produeix en aquestes tarifes es podrà demanar davant aquesta conselleria una nova revisió d'aquestes per l'excés d'increment.  
DISPOSICIONS FINALS  
Primera  
Queda derogada l?Ordre de 13 de desembre de 1991 i totes les disposicions del mateix o inferior rang que s'oposen a allò que disposa aquesta ordre.  
Segona  
Aquesta ordre entrarà en vigor el dia 1 de gener de 1993. S'autoritza la Direcció General de Transports perquè desplegue, interprete i aplique aquesta ordre.  
València, 28 de desembre de 1992.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI